open-index/open-wikipedia-markdown huggingface dataset:
சான் கூடினஃபு

**சான் பானிசிட்டர் கூடினஃபு** (*John Bannister Goodenough*, பிறப்பு: 25 சூலை 1922) ஓர் அமெரிக்கப் பேராசிரியர். இவர் திண்மநிலை இயற்பியலாளரும், நோபல் விருதாளரும் ஆவார். இவர் டெக்சசு ஆசுட்டினில் உள்ள தெக்சாசு பல்கலைக்கழகத்தில் இயந்திரப் பொறியியல் துறையிலும் பொருளறிவியல் துறையிலும் பேராசிரியராக உள்ளார். இவர் இலித்தியம் மின்மவணு மின்கலங்கள் பற்றிய ஆய்விற்கும் கூடினஃபு-கானமோரி விதிகளுக்கும் புகழ் பெற்றவர். இவர் இசுட்டான்லி விக்கிங்காம், அக்கிரா யோசினோ ஆகிய இருவரோடு சேர்ந்து, இலித்தியம்-மின்மவணு மின்கல வளர்ச்சிகளுக்காக செய்த ஆய்வுகளுக்காக 2019 ஆம் ஆண்டிற்கான வேதியியல் நோபல் பரிசை தனது 97-வது அகவையில் வென்றார். இவரே வரலாற்றில் மிகவும் வயதான காலத்தில் நோபல் பரிசு பெற்றவர் ஆவார்.

2014 இல் இவர் இலித்தியம்-மின்மவணு மின்கல வளர்ச்சிகளுக்காக செய்த ஆய்வுகளுக்காக திரேப்பர் பரிசு பெற்றார்.

## இளமை வாழ்க்கையும் கல்வியும்
கூடினஃபு இடாய்ச்சுலாந்தில் இயேனா (Jena) என்னும் ஊரில் தந்தையார் எர்வின் இராம்சிடல் கூடினஃபு (1893-1965) அவர்களுக்கும் தாய் எலென் மெரியம் கூடினஃபு அவர்களுக்கும் பிறந்தார். இவர் பிறக்கும் காலத்தில் இவரின் தந்தையார் ஆர்வேடு பல்கலைக்கழகத்தில் கடவுட்தன்மையியல் கல்லூரியில் முனைவர்ப்பட்டத்துக்குப் படித்துக்கொண்டிருந்தார். இவரின் தந்தையார் பின்னர் யேல் பல்கலைக்கழகத்தில் சமய வரலாற்றுத் துறாய்யில் பேராசிரியராக இருந்தார். இவரின் அண்ணன் மறைந்த வார்டு கூடினஃபு பென்சில்வேனியா பல்கலைக்கழகத்தில் மாந்தவியலாய்வாளராக இருந்தார்.  இவரும் இவரின் அண்ணனும் மாசாச்சுசெட்சில் உள்ள குரோட்டன் என்னும் இடத்தில் உள்ள தங்கிப்படிக்கும் தனியார் பள்ளியான குரோட்டன் பள்ளியில் படித்தனர். சான் கூடினஃபு 1944 இல் யேல் பல்கலைக்கழகத்தில் கணிதத்தில் இளங்கலை பட்டத்தைப் பெற்றார் அதன் பின்னர் இரண்டாவது உலகப்போரின் பொழுது அமெரிக்கப் படைத்துறையில் விண்கல் ஆய்வாளராக இருந்தார். அதன் பின் சிகாகோ பல்கலைக்கழகத்தில் கிளரன்சு சீனர் ஆய்வு நெறியாள்கையில் 1952 ஆண்டு இயற்பியல் துறையில் முனைவர்ப்பட்டம் பெற்றார்

## மேற்கோள்கள்

## வெளியிணைப்புகள்
*Faculty Directory at University of Texas at Austin
*Array of Contemporary American Physicists
*History of the lithium-ion battery, Physics Today, Sept. 2016
* by The Electrochemical Society, 2016

பகுப்பு:1922 பிறப்புகள்
பகுப்பு:வாழும் மக்கள்
பகுப்பு:அமெரிக்கப் பொருளறிவியலாளர்கள்
பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள்
பகுப்பு:அமெரிக்கக் கண்டுபிடிப்பாளர்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:யேல் பல்கலைக்கழக முன்னாள் மாணவர்கள்
பன்னாட்டுத் துடுப்பாட்டப் போட்டிகளில் ரோகித் சர்மா அடித்த நூறுகள்

alt=Rohit Sharma is playing a shot.|வலது|thumb| ரோகித் சர்மா பன்னாட்டுத் துடுப்பாட்டப் போட்டிகளில் 36 நூறுகள்  அடித்திருக்கிறார்.
ரோகித் சர்மா ஒரு இந்தியத் துடுப்பாட்ட வீரர் ஆவார். இவர் இந்தியத் துடுப்பாட்ட அணிக்காக 2007 முதல் விளையாடி வருகிறார். இவர் அக்டோபர் 2019 நிலவரப்படி, 27 ஒருநாள் போட்டிகளில் 27, தேர்வுப் போட்டிகளில் 5 மற்றும் 4 இ20ப போட்டிகளில் 4 என்று பன்னாட்டுத் துடுப்பாட்டப் போட்டிகளில் மொத்தம் 36 நூறுகள் அடித்துள்ளார்.

சர்மா, ஜூன் 2007இல் அயர்லாந்திற்கு எதிராக ஒருநாள் போட்டியில் அறிமுகமானார். 2010 ஆம் ஆண்டு ஜிம்பாப்வேயில் நடந்த முத்தரப்புப் போட்டியின் போது அவர் தனது முதல் நூறை (114 ஓட்டங்கள்) எடுத்தார். அக்டோபர் 2013 இல், ஆஸ்திரேலியாவுக்கு எதிராக 209 ஓட்டங்கள் எடுத்தபோது ஒருநாள் போட்டிகளில் இருநூறு அடித்த மூன்றாவது வீரர் என்ற பெருமையை பெற்றார். இவர் எடுத்த அதிகபட்ச ஓட்டங்கள் 264. இது அக்டோபர் 2019 நிலவரப்படி ஒருநாள் போட்டிகளில் ஒரு மட்டையாளர் எடுத்த அதிகபட்ச ஓட்டங்களாக உள்ளது. இச்சாதனையை இலங்கைக்கு எதிராக 2014 நவம்பரில் கொல்கத்தாவின் ஈடன் கார்டனில் நடந்த போட்டியில் நிகழ்த்தினார். ஜனவரி 2016 இல், ஆஸ்திரேலியாவுக்கு எதிராக 171 ஓட்டங்கள் எடுத்தார்; 2018 ஆம் ஆண்டில் இங்கிலாந்தின் ஜேசன் ராய் 180 ரன்கள் எடுக்கும் வரை ஆஸ்திரேலியாவுக்கு எதிராக அந்நாட்டிற்கு வருகை தரும் ஒரு மட்டையாளரின் அதிகபட்ச ஓட்டங்களாக இது இருந்தது.   உலகக்கோப்பையின் ஒரு பதிப்பில் ஐந்து நூறுகள் அடித்த முதல் வீரர் என்ற பெருமையை இவர் பெற்றார். 2019 உலகக்கோப்பையில் இலங்கைக்கு எதிராக 103 ரன்கள் எடுத்தார். சர்மாவின் மூன்று இருநூறுகள் மற்றும் 150க்கும் மேற்பட்ட ஓட்டங்களை ஏழு முறை எடுத்தது ஆகியவை ஒருநாள் துடுப்பாட்டத்தில் ஒரு சாதனையாகும்.

மேற்கிந்தியத் தீவுகளுக்கு எதிரான 2013–14 உள்நாட்டுத் தொடரின் போது தேர்வுப் போட்டிகளில் ரோகித் சர்மா அறிமுகமானார்.  இதில் அவர் தொடர்ச்சியான இரு போட்டிகளில் இரண்டு நூறுகளை அடித்தார். அதில் அவர் அறிமுகப் போட்டியில் எடுத்த 177 ஓட்டங்களும் அடங்கும்.  இவர் அக்டோபர் 2015 இல், தென்னாப்பிரிக்காவுக்கு எதிராக 106 ரன்கள் எடுத்தபோது, இ20ப வடிவில் நூறு அடித்த இரண்டாவது இந்தியரானார். இ20ப போட்டிகளில் அதிவிரைவாக நூறு அடித்தவர் என்ற சாதனையை டேவிட் மில்லருடன் சர்மா பகிர்ந்து கொண்டுள்ளார்.  மேலும் நான்கு முறை இவர் எடுத்த நூறுகள் இ20ப போட்டிகளில் ஒரு மட்டையாளர் அதிகமுறை எடுத்த நூறுகளாகும். அக்டோபர் 2019 நிலவரப்படி, பன்னாட்டுத் துடுப்பாட்டப் போட்டிகளில் நூறு அடித்த வீரர்களில் சர்மா 25 வது இடத்தைப் பகிர்ந்து கொண்டுள்ளார். 

## குறிப்புகள்

## தேர்வு நூறுகள்

## ஒரு நாள் பன்னாட்டு நூறுகள்

## இ20ப நூறுகள்

## குறிப்புகள்

## மேற்கோள்கள்

பகுப்பு:துடுப்பாட்டம்
கே. டி. வி. ஆர். பொறியியல் மற்றும் தொழில்நுட்ப அறிவுப் பூங்கா

**கே. டி. வி. ஆர்.  பொறியியல் மற்றும் தொழில்நுட்ப அறிவுப் பூங்கா** (KTVR Knowledge Park for Engineering and Technology) என்பது இந்தியாவின், தமிழ்நாட்டின், கோயம்புத்தூரில் அமைந்துள்ள  தனியார் சுயநிதி பொறியியல் கல்லூரி ஆகும். இந்த கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டு,  அண்ணா பல்கலைக்கழகத்துடன் இணைக்கப்பட்டுள்ளது.  

## கல்வி
இக்கல்லூரியானது ஐந்து இளநிலை பொறியியல் படிப்புகள் (பி.இ) மற்றும் ஒரு இளநிலை தொழில்நுட்பப்  (பி.டெக்.) படிப்பை அளிக்கிறது வழங்குகிறது. 

**பி.இ.** 

* மின்னணுவியல் மற்றும் தொடர்பு பொறியியல் (இ.சி.இ) 
* கணினி அறிவியல் மற்றும் பொறியியல் (சி.எஸ்.இ) 
* மின் மற்றும் மின்னணுவியல் பொறியியல் (இஇஇ) 
* குடிசார் பொறியியல் (சி.இ) 
* இயந்திரப் பொறியியல் (எம்.இ.) 

**பி.டெக்** 

* தகவல் தொழில்நுட்பம் (ஐ.டி) 

## சேர்க்கை நடைமுறை
இக்கல்லூரியியல்  இரண்டு பிரிவுகளில் மாணவர்கள் சேர்க்கப்படுகிறார்கள் 

**வழக்கமான சேர்க்கை** : மாணவர்களின் 12 ஆம் வகுப்பு (உயர்நிலை சான்றிதழ்) மதிப்பெண்களின் அடிப்படையில் அனுமதிக்கப்படுகிறார்கள். அரசு ஒதுக்கீட்டு இடங்களானது மாநில அரசின் ஒற்றைச்சாரள கலந்தாய்வு மூலமாகவும், நிர்வாக ஒதுக்கீட்டு இடங்கள் ஒழுங்குபடுத்தப்பட்ட கூட்டமைப்பு நடைமுறைகள் மூலமாகவும் தமிழக அரசு விதிமுறைகளின்படியும் சேர்க்கை செய்யப்படுகிறது. இளநிலை படிப்பு காலம் நான்கு ஆண்டுகள் ஆகும். 

**பக்கவாட்டு சேர்க்கை** : பட்டையப் படிப்பு முடித்த மாணவர்கள் அவர்களின் பட்டையப்படிப்பின் மதிப்பெண்களின் அடிப்படையில் சேர்க்கப்படுகின்றனர். இவர்களுக்கான அரசு ஒதுக்கீட்டு இடங்களானது மாநில அரசின் கலந்தாய்வு மூலமாகவும், நிர்வாக ஒதுக்கீட்டு இடங்களானது ஒழுங்குபடுத்தப்பட்ட கூட்டமைப்பு நடைமுறைகள் மூலமாகவும் தமிழக அரசு விதிமுறைகளின்படியும் சேர்க்கை செய்யப்படுகிறது. இச்சேர்கையில் படிப்புகாலமானது மூன்று ஆண்டுகளாகும். அதாவது வழங்கமான சேர்கையில் சேர்க்கப்படும் மாணவர்கள் இரண்டாம் ஆண்டில் இருக்கும்போது இவர்கள் சேர்க்கப்படுகின்றனர். 

## குறிப்புகள்

## வெளி இணைப்புகள்

*  
* KTVR KPET இல் இந்து விண்வெளி அம்சம் 
பகுப்பு:கோயம்புத்தூரிலுள்ள பொறியியல் கல்லூரிகள்
பார்க் பொறியியல் மற்றும் தொழில்நுட்பக் கல்லூரி

**பார்க் பொறியியல் மற்றும் தொழில்நுட்பக் கல்லூரி** (*Park College of Engineering and Technology*)
*இந்தியாவின், தமிழ்நாட்டில் உள்ள கோயம்புத்தூர் பன்னாட்டு வானூர்தி நிலையத்திலிருந்து .   தொலைவில் உள்ள கணியூரில் அமைந்துள்ள பொறியியல் கல்லூரி ஆகும். இது இந்தியாவின் ஐந்தாவது சிறந்த பல்கலைக்கழகமாக அகில இந்திய தொழில்நுட்பக் கல்விக் குழுவால்  அங்கீகரிக்கப்பட்டுள்ள  சென்னை அண்ணா பல்கலைக்கழகத்துடன் இணைக்கப்பட்டுள்ளது. இக்கல்லூரிக்கு ஐஎஸ்ஓ 9002 சான்றிதழ் வழங்கப்பட்டுள்ளது. 
thumb| டெக்னோ பார்க்

## வரலாறு
இக்கல்லூரியானது 1997 இல் தொடங்கப்பட்டது. இது, தொழில் நகரான கோயமுத்தூரில் இருந்து 28 கி.மீ. தொலைவில் உள்ள, கணியூரில், தேசிய நெடுஞ்சாலை எண் 47 இல் அமைந்துள்ளது.  இது 30 ஏக்கர் நிலப்பரப்பில், மூன்று பக்கங்களிலும் பசுமையான வயல்கள், தென்னத் தோப்புகள் போன்றவற்றால் சூழப்பட்டுள்ளது. 

இந்தக் கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது; மேலும் இது தில்லி ஏஐசிடிஇ,  மற்றும் என்பிஏ (தேசிய அங்கீகார வாரியம்) ஆகியவற்றால் அங்கீகரிக்கப்பட்டுள்ளது. இது ஒரு ஐஎஸ்ஓ சான்றளிக்கப்பட்ட நிறுவனம். தமிழக அரசின் தொழில்நுட்பக் கல்வி இயக்குநர், கல்லூரியின் மேற்பார்வை அதிகாரியாக உள்ளார். இக்கல்லூரி இருபாலர் பயிலும் சுயநிதி தனியார் கல்வி நிறுவனமாகும். 

இந்தக் கல்லூரி தொழில்துறை நகரமான கோவைக்கு அருகில் உள்ளது.

## கல்வி
### இளநிலைப் படிப்புகள்
* பி.இ. வான்வெளிப் பொறியியல் 
* பி.இ. இயந்திரப் பொறியியல் 
* பி.இ. மின் மற்றும் மின்னணு பொறியியல் 
* பி.இ. கணினி அறிவியல் மற்றும் பொறியியல் 
* பி.டெக். தகவல் தொழில்நுட்பம் 
* பி.இ. மின்னணுவியல் மற்றும் தொடர்புப் பொறியியல் 
* பி.டெக். ஆடை தொழில்நுட்பம் 
### முதுநிலைப் படிப்புகள்
* எம்.சி.ஏ. - முதுநிலை கணினி பயன்பாடுகள் 
* எம்.இ. - வான்வெளிப் பொறியியல் 
* எம்.இ. - பொறியியல் வடிவமைப்பு 
* எம்.பி.ஏ. - முதுநிலை வணிக மேலாண்மை.

## வெளி இணைப்புகள்

* பார்க் கல்லூரி வலைத்தளம் 
பகுப்பு:கோயம்புத்தூரிலுள்ள பொறியியல் கல்லூரிகள்
பி. பி. ஜி. தொழில்நுட்பக் கல்வி நிறுவனம்

**பி. பி. ஜி. தொழில்நுட்பக் கல்வி நிறுவனம்**  (*PPG Institute of Technology*) என்பது இந்தியாவின், தமிழ்நாட்டின், கோயம்புத்தூரில் அமைந்துள்ள ஒரு தனியார் சுயநிதி பொறியியல் கல்லூரி ஆகும். இந்த கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது, மேலும் கோயம்புத்தூர் அண்ணா பல்கலைக்கழகத்துடன்  இணைக்கப்பட்டுள்ளது. இக்கல்லூரியானது 2008-2009 கல்வியாண்டில் நிறுவப்பட்டுள்ளது. 

## இருப்பிடம்
இந்த கல்லூரி விளாங்குறிச்சி, சரவணம்பட்டி (அஞ்சல்), ரத்தினகிரி சாலை,  சத்தி சாலை (தே.நெ -209)யில் இருந்து 300 மீட்டர் தொலைவு, கோயம்புத்தூர் என்ற இடத்தில் அமைந்துள்ளது.  

## கல்வி
இக்கல்லூரியானது இளங்கலை பொறியியல் (பி.இ) படிப்பில் ஆறு படிப்புகளையும், இளநிலை தொழில்நுட்ப (பி.டெக்.) பிடிப்பில் ஒரு படிப்பையும் வழங்குகிறது. 

**பி.இ.** 

## சேர்க்கை நடைமுறை
இளநிலை படிப்புக்கான மாணவர்கள் அவர்களின் 12 ஆம் வகுப்பு (உயர்நிலை பள்ளி) மதிப்பெண்களின் அடிப்படையில் சேர்க்கப்படுகின்றனர். சேர்க்கையானது தமிழக அரசின் விதிமுறைகளின்படி மாநில அரசின் கலந்தாய்வு (டி.என்.இ.ஏ) மற்றும் நிர்வாக இடங்களானது ஒழுங்குபடுத்தப்பட்ட  நடைமுறைகள் மூலம் சேர்க்கப்படுகின்றனர். 

## குறிப்புகள்

## வெளி இணைப்புகள்

* பிபிஜி இன்ஸ்டிடியூட் ஆப் டெக்னாலஜி அதிகாரப்பூர்வ தளம் 
பகுப்பு:கோயம்புத்தூரிலுள்ள பொறியியல் கல்லூரிகள்
புனித மேரித் தீவுகள்

**தேங்காய் தீவுகள்** அல்லது **தொன்செப்பர்** என்று அழைக்கப்பட்டும் **புனித மேரித் தீவுகள்**, இந்தியாவின் கர்நாடகா மாநிலத்தின் உடுப்பியில் உள்ள மால்பே கடற்கரையில் அரேபிய கடலில் உள்ள நான்கு சிறிய தீவுகளின் தொகுப்பாகும். தனித்துவமான பாசால்ட் எரிமலைக் குழம்பினால் உருவான ஒரு புவியியல் உருவாக்கத்தால் (படம்)அவை அறியப்படுகின்றன.

புனித மேரித் தீவுகள் பாசால்ட் எரிமலையின் வெடிப்பினாலும் காற்றின் கீழ்நோக்கிய அழுத்தத்தாலும் நிலப்பரப்பில் பொங்கி, பரவி வரும் நடவடிக்கைகளால் உருவாக்கப்பட்டது என்பதைக் குறிக்கிறது. ஏனெனில் அந்த நேரத்தில் மடகாசுகர் இந்தியாவுடன் இணைக்கப்பட்டிருந்தது. மடகாசுகரின் பிளவு சுமார் 88 மில்லியன் ஆண்டுகளுக்கு முன்பு நடந்தது.

கருங்கல் எரிமலைக்குழம்பு நிரல் படிவானது கர்நாடக மாநிலத்திலுள்ள நான்கு புவியியல் நினைவுச்சின்னங்களுள் ஒன்றாகும். மேலும் இந்தியப் புவியியல் நினைவுச்சின்னங்களைப் பாதுகாக்கவும் அவற்றைப் பராமரிக்கவும் மேலும் புவிசார் சுற்றுலாவினை மேம்படுத்தவும் அவற்றை உயர்த்தவும், இந்தியப் புவியியல் ஆய்வுக் கழகத்தால் 2016ஆம் ஆண்டு அறிவிக்கப்பட்ட முப்பத்து இரண்டு தேசிய நினைவுச்சின்னங்களுள் இதுவும் ஒன்றாகும். புவியியல் நினைவுச்சின்னமான "புனித மேரித் தீவுகள்" ஒரு முக்கியமான புவிசார் சுற்றுலாவுக்கான தளமாக கருதப்படுகிறது.

## வரலாறு
குந்தாபூரைச் சேர்ந்த ரஞ்சன் பலேகராவின் கூற்றுப்படி, 1498 ஆம் ஆண்டில், வாஸ்கோடகாமா போர்ச்சுகலில் இருந்து கேரளாவில் கோழிக்கோடு, செல்லுமுன்.தனது பயணத்தில் செயின்ட் மேரி தீவுகளை வந்தடைந்து, தீவில் ஒரு சிலுவையை நிறுவினார். இந்த தீவுகளில் ஒன்றான *ஓ பத்ராவ் டி சாண்டா மரியா   என்ற* ஒரு தீவினை  மரியன்னைக்கு அர்ப்பணிக்கும் விதமாக  அப்பெயரினை இட்டார். இந்த பெயரிலிருந்தே தீவுகளுக்கு அவற்றின் தற்போதைய பெயர் கிடைத்தது.

## புவியியல் மற்றும் இடவியல்
நான்கு தீவுகளில், வடக்கு திசையில் ஒரு அறுகோண வடிவத்தில் ஒரு பாசால்டிக் பாறை உருவாக்கம் உள்ளது, இதே போன்ற தொரு உருவாக்கம் மால்பேயின் பிற இடங்களிலும் இந்தியாவில் வேறெங்கும் காணப்படவில்லை. இந்த தீவு சுமார் 500 மீ  (1640 .4 சதுர அடி) நீளமும், 100 மீ.(328.1 சதுர அடி)பரப்பளவையும் கொண்டுள்ளது . இத்தீவுகளில் தனித்துவமான தென்னை மரங்கள் நிறைந்துள்ளன. தென்கடலின் நீலநிறம் இம்மரங்களில் பிரதிபலிப்பதால் நீல நிறத்தால் அம்மரங்கள் மூடப்பட்டது போன்ற தோற்றத்தைத் தருகின்றன. எனவே இத்தீவுகள் ”தேங்காய்த் தீவுகள் என்றும் அழைக்கப்படுகிறது.  இந்தத் தீவுகளில் வசிப்பிடம் எதுவும் இல்லை.

வடக்கு-தெற்காக அமைந்துள்ள தீவுகள் தொடர்ச்சியற்ற ஒரு சங்கிலிப்பிணைப்பை உருவாக்குகின்றன. இதன் நான்கு பெரிய தீவுகள் தேங்காய் தீவு, வடக்கு தீவு, தர்யபஹதர்கர் தீவு மற்றும் தெற்கு தீவு என்பனவாகும்.

தீவுகள் பொதுவாக கடற்கரைக் கோட்டிற்கு இணையாக  அமைந்துள்ளன. இது இந்தியாவின் மேற்கு கடற்கரையானது பல்லாயிரம் ஆண்டுகளாக உயர்ந்து வருவதற்கான சான்றாகத் தடயங்களை வழங்குகிறது. மேலும் இத்தீவுகளின் நிலவோடானது  இதன் தெற்கேயுள்ள சிப்பிக் கடற்கரை மற்றும் சூரத்கல் ஆகியவிடங்களில் படிந்துள்ள கடற்கரைப்படிவுகள், நிலமட்ட உயர்வுகள் மற்றும் அலை அளவீட்டுத் தரவுகள் ஆகியவை  கடல் மட்டமானது ஆண்டுக்கு  1 மிமீ. அளவு குறைந்துகொண்டே வந்துள்ளதற்கான சான்றாக விளங்குகிறது.

புவியியலாளர்கள் மற்றும் சுற்றுலாப் பயணிகளிடையே ஆர்வத்தை உருவாக்கிய தேங்காய் தீவின் மிக அதிக உயரம் சுமார் 10 மீ (32.8 ச. அ) + 6 மீ (19.7 ச.அடி)  

## மேற்கோள்கள்

பகுப்பு:கர்நாடகத்திலுள்ள தீவுகள்
பகுப்பு:கர்நாடகக் கடற்கரைகள்
சேர் கான்

சேர் கான்  நிறுவனம் இந்தியாவின் மூன்றாவது மிகப்பெரிய சில்லறை தரகு நிறுவனம் ஆகும். முதல் இரண்டு இடங்களை முறையே  ஐசிஐசிஐ டைரக்ட் மற்றும்  எச்டிஎஃப்சி செக்யுரிட்டிஸ் ஆகிய நிறுவனங்கள் பிடித்துள்ளன. சேர் கான் நிறுவனம் இந்தியாவின் மெய்நிகர் வர்த்தக தளத்தில் முன்னணியில் உள்ள ஒரு நிறுவனம் ஆகும். கடன் பாத்திரங்கள், ஊடுறவு நிதி விநியோகம், பங்குகளுக்கு எதிரான கடன், பொது பங்கு வெளியீட்டிற்கான நிதி அளித்தல் மற்றும் வள மேலாண்மை என பல்வேறு சேவைகளை அளித்து வருகிறது.

### பின்னணி
சேர் கான் நிறுவனம் மும்பையை சேர்ந்த ஸ்ரீபல் மோராகியா என்பவரால் 2000-ம் ஆண்டு துவங்கப்பட்டது.

## மேற்கோள்கள்

பகுப்பு:இந்திய நிறுவனங்கள்
உமராபாத்

**உமராபாத்** (*Oomerabad*), இந்தியாவின் தமிழ்நாடு மாநிலத்தில் அமைந்துள்ள திருப்பத்தூர்  மாவட்டத்தில் இருக்கும் ஒரு ஊராகும். இது ஆம்பூரிலிருந்து பேரணாம்பட்டு செல்லும் வழியில் 8.8 கிலோமீட்டர் தொலைவில் அமைந்துள்ளது. 

## உமராபாத் பெயர் காரணம்
காக்கா முஹம்மது உமர் என்பவர் இப்பகுதியில் ஒரு ஜாமியா தாருஸ்ஸலாம் அரபுக்கல்லூரியை தோற்றுவித்ததையடுத்து அவர் நினைவாக உமாராபாத் என அழைக்கப்படலாயிற்று. 

## ஆதாரங்கள்

பகுப்பு:திருப்பத்தூர் மாவட்டத்திலுள்ள ஊர்களும் நகரங்களும்
பகுப்பு:திருப்பத்தூர் மாவட்டத்திலுள்ள கிராமங்கள்
எஸ். என். எஸ். பொறியியல் கல்லூரி

**எஸ். என். எஸ். பொறியியல் கல்லூரி (தன்னாட்சி)** ( *SNS College of Engineering* ) என்பது இந்தியாவின், தமிழ்நாட்டின், கோயம்புத்தூரில் உள்ள  ஒரு தனியார் சுயநிதி பொறியியல் கல்லூரி ஆகும். இந்தக் கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது; மற்றும் அண்ணா பல்கலைக்கழகத்துடன் இணைக்கப்பட்டுள்ளது. இது 2007 ஆம் ஆண்டில் நிறுவப்பட்டது. இதன் இரண்டாவது தொகுதி மாணவர்களைச் சேர்த்துக் கொண்டபோது மொத்தம் 852 மாணவர்களைக் கொண்டதாக இருந்தது.
## கல்வி
இக்கல்லூரி இளநிலைப் பொறியியல் (பி.இ.) படிப்பில் நான்கு படிப்புகளையும், தொழில்நுட்பப் படிப்பில் (பி.டெக்.) ஒரு படிப்பையும் வழங்குகிறது. முதுநிலைப் படிப்புகளில் முதுநிலைக் கணினி செயலிகள் (எம்.சி.ஏ.), முதுநிலை வணிக மேலாண்மை (எம்.பி.ஏ.) ஆகிய படிப்புகளை வழங்குகிறது. 

### இளநிலைப் படிப்புகள்
### பி.இ.
* மின்னணுவியல் மற்றும் தொடர்பு பொறியியல் (இ.சி.இ.) 
* கணினி அறிவியல் மற்றும் பொறியியல் (சி.எஸ்.இ.) 
* மின் மற்றும் மின்னணுவியல் பொறியியல் (இ.இ.இ.) 
* இயந்திரப் பொறியியல் 
* குடிசார் பொறியியல் 
* ஆடை அலங்கார வடிவமைப்பு.
### பி.டெக்.
* வேளாண் பொறியியல் 
* தகவல் தொழில்நுட்பம்.

### முதுநிலைப் படிப்புகள்
* முதுநிலை வணிக மேலாண்மை (எம்.பி.ஏ.) 
* முதுநிலை கணினி பயன்பாடு (எம்.சி.ஏ.) 
* எம்.இ. கணினி அறிவியல் மற்றும் பொறியியல் 
* எம்.இ. பதிகணினியியல் தொழில்நுட்பம் 
* எம்.இ. ஆற்றல் மின்னணு மற்றும் செலுத்துதல் 
* எம்.டெக். தகவல் தொழில்நுட்பம் 
* எம்.இ. உற்பத்திப் பொறியியல்.

## சேர்க்கை நடைமுறை
இளநிலை மாணவர்கள், அவர்களின் 12 ஆம் வகுப்பு (உயர்நிலைப் பள்ளி) மதிப்பெண்களின் அடிப்படையில் சேர்க்கப்படுகின்றனர். சேர்க்கையானது, தமிழக அரசின் விதிமுறைகளின்படி, மாநில அரசு கலந்தாய்வு (டி.என்.இ.ஏ.) மற்றும் ஒழுங்குபடுத்தப்பட்ட நடைமுறைகள் மூலம் செய்யப்படுகிறது.

## கணினி மற்றும் இணைய வசதிகள்
இக்கல்லூரியில் 680 பென்டியம் டூயல் கோர் வசதியைக் கொண்ட கணினி மையம் உள்ளது. இந்த சேவையகத்தில் ஜியோன் டூயல் பென்டியம் டி செயலிகள், 2 ஜிபி ரேம் மற்றும் எஸ்சிஎஸ்ஐ ஹார்ட் டிஸ்க் செயலிகள் பொருத்தப்பட்டுள்ளன. மேலே குறிப்பிடப்பட்ட உள்ளமைப்புகளுடன் 25 கணினிகளைக் கொண்டும், 24x7 இணைய இணைப்பும் உள்ளது. முழு வளாகத்திலும் இணைய வலைப்பின்னல் உள்ளது. 

## நூலகம்
கல்லூரியில் 22,228 க்கும் மேற்பட்ட புத்தகங்கள் மற்றும் 121 பத்திரிகைகள் கொண்ட நூலகம் உள்ளது. பெரும்பாலான புத்தகங்கள் தொழில்நுட்பம் சார்ந்தவை என்றாலும், தன்முன்னேற்றம் குறித்த புத்தகங்களும் கிடைக்கின்றன. இந்த நூலகத்தில் 1,345 க்கும் மேற்பட்ட கல்வி சார்ந்த குறுந்தகடுகள் உள்ளன. நூலகத்தில் புத்தகத் தேடலை எளிதாக்க, நூல் தலைப்புகளின் பட்டியல் கணினிமயமாக்கப்பட்டுள்ளது. மேலும், எண்ணியல் நூலகமானது, 12 டெர்மினல்கள் மற்றும் அகண்ட அலைவரிசை இணைய இணைப்பு கொண்டுள்ளது.

## விளையாட்டு
இக்கல்லூரி வளாகத்தில் பல்நோக்கு மைதானம், உடற்பயிற்சி கூடம் போன்றவற்றைக் கொண்டுள்ளது. இங்கு பின்வரும் விளையாட்டு வசதிகள் உள்ளன: 

* துடுப்பாட்டம் 
* இறகுப்பந்தாட்டம் 
* வளைதடியாட்டம்
* கால்பந்து 
* கைப்பந்தாட்டம் 
* சடுகுடு 
* கோ-கோ 
* மேசைப்பந்தாட்டம் 
* டென்னிசு 
* சதுரங்கம் 
* கேரம் 
* கூடைப்பந்தாட்டம் 

## வெளி இணைப்புகள்

* SNSCE அதிகாரப்பூர்வ வலைத்தளம் 
* அதிகாரப்பூர்வ புகைப்பட தொகுப்பு 
* அதிகாரப்பூர்வ வலைப்பதிவு 
* கோயம்புத்தூர் நகரம் பற்றி  
பகுப்பு:கோயம்புத்தூரிலுள்ள பொறியியல் கல்லூரிகள்
இராமேசுவரம் தொடருந்து நிலையம்

**இராமேசுவரம் தொடருந்து நிலையம்** அல்லது **இராமேஸ்வரம் தொடருந்து நிலையம்** (*Rameswaram railway station*, நிலையக் குறியீடு:*RMM*) இந்தியாவின், தமிழ்நாட்டின், இராமநாதபுரம் மாவட்டத்தில் இராமேசுவரம் தீவில் அமைந்துள்ள ராமேஸ்வரம் நகரத்திற்கு சேவை செய்யும் தொடருந்து நிலையமாகும். இது தென்னக இரயில்வேயின் மதுரை தொடருந்து கோட்டத்தின் கீழ் செயல்படுகிறது. இந்த நிலையம் மிகவும் புகழ்பெற்ற பம்பன் ரயில் பாலம் வழியாக யாத்ரீக நகரத்தையும் தீவின் மற்ற பகுதிகளையும் பிரதான நிலத்துடன் இணைக்கிறது. 

இந்த நிலையம் நாட்டின் மிகப் பழமையான தொடருந்து நிலையங்களில் ஒன்றாகும். சேது அதிவேக விரைவுத் தொடருந்து மற்றும் போட்மெயில் எக்ஸ்பிரஸ் ஆகிய தொடருந்துகள், நூற்றாண்டு காலமாக இங்கிருந்தே சேவையை தொடர்ந்து வருகின்றன. இந்நிலையத்திற்குள் நான்கு நடைமேடைகள், ஏழு தொடருந்து தடங்கள் மற்றும் இரண்டு பிட்லைன்கள் உள்ளன. இங்கிருந்து நாட்டின் பல நகரங்களுக்கு 10-க்கும் மேற்பட்ட தொடருந்து சேவை மக்களின் பயன்பாட்டிற்காக விடப்பட்டுள்ளன.

இராமேஸ்வரம் தொடருந்து நிலையத்திலிருந்து மானாமதுரை, மதுரை, திருச்சி, தஞ்சாவூர், சிதம்பரம், சென்னை, கோயம்புத்தூர், கன்னியாகுமரி, திருப்பதி, ஐதராபாத் மற்றும் வட இந்தியாவின் வாரணாசி, அயோத்தி, துவாரகை, அஜ்மீர், ஐதராபாத், புவனேஸ்வர் முதலிய நகரங்களுக்கு 15 பயணியர் மற்றும் விரைவுத் தொடருந்துகள் இயக்கப்படுகிறது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் மதுரை தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, இராமேசுவரம் தொடருந்து நிலையத்தை புதுப்பிக்கும் பணிக்கு 90 கோடி  ரூபாய் ஒதுக்கப்பட்டுள்ளது. 

## மேற்கோள்கள்

## வெளியிணைப்புகள்
* இராமேஸ்வரம் தொடருந்து நிலையம் Indiarailinfo.

பகுப்பு:இராமநாதபுரம் மாவட்டத்திலுள்ள தொடருந்து நிலையங்கள்
பகுப்பு:மதுரை தொடருந்து கோட்டம்
பகுப்பு:இராமேசுவரம்
உறியடி (திரைப்படம்)

**உறியடி ''(Uriyadi*** (English: Breaking pot) என்பது 2016 ஆம் ஆண்டில் வெளியான தமிழ் அரசியல் ,பரபரப்பூட்டும் திரைப்படம் ஆகும். இதனை விஜய் குமார் என்பவர் எழுதி, இயக்கி, தயாரித்து நடித்திருந்தார். மேலும் மைம் கோபி மற்றும் சிட்டிசன் சிவக்குமார் ஆகியோர் துணைக் கதாப்பத்திரத்தில் நடித்திருந்தனர்.மே 27, 2016 இல் இந்தத்  திரைப்படம் வெளியானது. நேர்மறையான வரவேற்பினைப் பெற்றது. குறிப்பாக இதன் திரைக்கதை, இயக்கம், காட்சி அமைப்பு போன்றவை பெரிதும் பாராட்டினைப் பெற்றது . தமிழ்த் திரைப்படத்தில் வெளிவந்த அரசியல் ,பரபரப்பூட்டும் திரைப்பட வகைகளில் ஒரு முக்கியமான படைப்பாக இது கருந்தப்படட்து. இதன் தொடர்ச்சியானது உறியடி 2 எனும் பெயரில் ஏப்ரல் 5, 2019 இல் வெளியானது.

== தயாரிப்பு ==
2011 ஆம் ஆண்டில் விஜய் குமார் இந்தத் திரைப்படத்திற்கான கதையினை எழுதினார். பின் அவர் அமெரிக்கா சென்றார். முதலில் விடியும் வரை விம்ம்மீன்களாவோம் எனத் தலைப்பிடப்பட்டது. ஒரு வருடத்தில் இதற்கான கதையினை எழுதி முடித்து விட்டார். பின் 2500 காட்சிகளை கட்சிப் பலகையில் தயாரித்து வைத்துக் கொண்டார். தனது முதல் படம் என்பதாலனைத்தும் திட்டமிட்டபடி செல்ல வேண்டும் எனத் தீர்மானித்து அதன் படி துவக்கப் பணிகளைச் செய்தார். அனைத்துத் துவக்கப் பணிகளும் முடிவடைந்த நிலையில் இவர் 2013 ஆம் ஆண்டில் மீண்டும் இந்தியா திரும்பி *சாவனிர் புரடக்சன்ஸ்*  எனும் சொந்த பட நிறுவனத்தைத் துவக்கினார். மேலும் கதாப்பாத்திரங்களில் திரைத் துறைக்கு வருவதற்கு நீண்ட நாட்களாகப் போராடிக் கொண்டிருக்கும் நபர்களுக்கு கொடுக்க வேண்டும் எனத் தீர்மானித்தார். பின் படப்பிடிப்பிற்கு முன்பாக மூன்று மாதம் நடிப்புப் பட்டறையினை நடத்தினார். சில தொழில்நுட்பக் கலைஞர்கள் மற்றும் நடிகர்களைத் தவிர அனைவருமே புது முகங்களாக இருந்தனர். சூலை 2013 ஆம் ஆண்டில் படப்பிடிப்பு துவங்கப்பட்டு அதே ஆண்டு அக்டோபரில் படப்பிடிப்பு முடிந்தது. படப்பை மற்றும் ஒரகடம் ஆகிய பகுதிகளில் பெரும்பான்மையான படப்பிடிப்புகள் முடிந்தது. இந்தக் கதை 90 களில் நடப்பதனைப் போல வடிவமைக்கப்பட்டதனால் தற்போது இருக்கும் தேவையற்ற பின்புற காட்சிகளை நீக்குவதே பெரும் சிக்கலாக இருந்ததாக இவர் தெரிவிதார். பெரும்பானமையான காட்சிகள் நெடுஞ்சாலைகளில் நடப்பதனைப் போலவே அமைக்கப்பட்டிருக்கும்.

== வெளியீடு ==
படப்பிடிப்பிற்கு பிந்தைய பணிகள் ஆகஸ்ட் 2014 ஆம் ஆண்டில் நிறைவடைந்தது. பின் சான்று பெறுவதற்காக சென்சார் குழுவிற்கு அனுப்பி வைக்கப்படட்து. பின் சில காட்சிகளை நீக்க சென்சார் குழு பரிந்துரை செய்தது. அதனை நீக்க படக் குழு ஒப்புக்கொண்ட பின் படத்திற்கு ஏ சான்று கொடுக்கப்பட்டது. அதன்பிறகு படத்தினை வெளியிட முயற்சி மேற்கொண்டார். இந்தத் திரைப்படத்தினை தனது படத் தயாரிப்பு நிறுவனத்தின் மூலமாக வெளியிட தீர்மானித்த இயக்குநர் நலன் குமாரசாமி பின் துணைத் தயாரிப்பாளராக ஆனார். மே 27, 2016 ஆம் ஆண்டில் இந்தத் திரைப்படம் திரைக்கு வந்தது. காட்சிகள் நீக்கப்படாத முழுப்படத்தினையும் வெளியிடுமாறு பல ரசிகர்கள் தன்னைக் கேட்டுக் கொண்டதாகவும் ஆனால் அவை சென்னைப் பெரு வெள்ளத்தில் அவை அழிந்து போனதாகவும் இவர் இதழ் ஒன்றுக்கு அளித்த பேட்டியில் தெரிவித்தார்**.*''

## மேற்கோள்கள்

## வெளியிணைப்புகள்

* 
* 
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
உறியடி 2

**உறியடி 2 ''(Uriyadi**'' 2 (English: Breaking pot) என்பது 2019 ஆம் ஆண்டில் வெளியான தமிழ் அரசியல், பரபரப்பூட்டும் திரைப்படம் ஆகும். இதனை விஜய் குமார் என்பவர் எழுதி, இயக்கி, நடித்திருந்தார். நடிகர் சூர்யாவின் 2டி எண்டெர்டெயிண்ட்மென்ட் நிறுவனம் தயாரித்த இந்தத் திரைப்படத்தில் விஜய் குமார் மற்றும் அறிமுக நாயகி விம்சயா ஆகியோர் முக்கியக் கதாப்பாத்திரத்தில் நடித்தனர். கோவிந்த் வசந்தா இசையமைத்திருந்தார். ஏப்ரல் 5, 2019 இல் வெளியாகி நேர்மறையான விமர்சனத்தினைப் பெற்றது. இது 2016 ஆம் ஆண்டில் வெளியான உறியடி திரைப்படத்தின் தொடர்ச்சியாக எடுக்கப்பட்டது ஆகும்.

## தயாரிப்பு
விஜய் குமார் இயக்கி, நடித்த இந்தத் திரைப்படத்தினை  நடிகர் சூர்யாவின் 2டி எண்டெர்டெயிண்ட்மென்ட் நிறுவனம் தயாரித்தது.படப்பிடிப்பு செப்டம்பர் 20, 2018 இல் தென்காசியில் துவங்கியது. அதே நாளில் படத்தின் முதல் படத்தினை சூர்யா வெளியிட்டார். இதனை தனது சாவனிர் புரடக்சன் நிறுவனத்தின் மூலம் இணைந்து விஜய் குமார் தயாரித்திருந்தார். தென்காசி மற்றும் குற்றாலம் பகுதிகளைச் சுற்றி பெரும்பான்மையான படப்பிடிப்புகள் நடந்தன. இந்தத் திரைப்படத்தில் பிரவீன் குமார் எனும் ஒளிப்பதிவாளரும் லினு எனும் எடிட்டர் ஆகிய இருவருக்கும் இது முதல் படம் ஆகும்.முதல் பாகத்தின் சண்டைக் காட்சி இயக்குநரான விக்கி இதிலும் சண்டைக் காட்சிகளை இயக்கினார். அசுரவதம் மற்றும் 96 ஆகிய படங்களுக்கு இசயமைத்த கோவிந்த் வசந்தா இதற்கு இசையமைத்தார்.

முதன்மையான படப்பிடிப்புக் காட்சிகள் 36 நாட்களில் நிறைவடைந்தன. மார்ச் 23, 2019 இல் படத்தின் இசை வெளியானது. படத்தின் முன்னோட்டத்தினை அதே நாளன்று சூர்யா வெளியிட்டார்.

## வெளியீடு
ஏப்ரல் 5, 2019 இல் இது வெளியானது. துவக்கத்தில் குறைவான திரையரங்குகளில் வெளியானது. ஆனால் இதன் வரவேற்பிற்குப் பின் மேலும் சில திரையரங்குகளில் வெளியானது. தமிழ்நாட்டில் இது வசூல் ரீதியாக வெற்றி பெற்றது.

## விமர்சனம்
பல விமர்சகர்கள் இந்தத் திரைப்படம் கடந்தகால மற்றும் நிகழ்கால அரசியல் நிலவரங்களைப் பிரதிபலிப்பதாக உள்ளது எனத் தெரிவித்தனர். கார்ட்டூனிஸ்ட் பாலா, இப்போதுள்ள ஆளும் கட்சிமற்றும் எதிர்க் கட்சி ஆகியவை மற்றும் பல வியாபார நிறுவனங்கள் ஆகியவை எப்படிப்பட்டவை மேலும் அவர்கள் எவ்வாறு சாதி ரீதியாக அரசியல் செய்கின்றனர் என்பதனையும் இந்தப் படத்தினைப் பார்த்து தெரிந்துகொள்ளுமாறு இளைஞர்களுக்குத் தெரிவித்தார். நக்கீரன் இதழ் போபால் விஷ வாயுத் தாக்குதலின் தீவிரத்தினை இது வெளிப்படுத்துகிறது மேலும் ஸ்டெர்லைட் மற்றும் தூத்துக்குடி துப்பாக்கிச் சூடு போன்றவையும் எவ்வாரு நடைபெற்றது என்பதனையும் இது விளக்குவதாகத் தெரிவித்தார். தற்காலத்தில் தவறாக அரசியல் செய்யும் அரசியல்வாதிகளுக்கு எதிராக எடுக்கப்பட்ட தைரியமான படம் எனவும் நிச்சயம் தமிழக அரசியலில் அதிர்வலைகளை ஏற்படுத்தும் எனவும் நியூஸ் 18 தமிழ்நாடு தெரிவித்தது.

பரத்வாஜ் ரங்கராஜன் எனும் விமர்சகர், அரசியல் மற்றும் சினிமாத் தனம் ஆகிய இரண்டும் கலந்து உள்ளது எனத் தெரிவித்து 2.5 புள்ளிகள் வழங்கினார். ஸ்ரீதர் பிள்ளை என்பவர் பார்வையாளர்களைக் கவ்ரும் விதத்தில் காட்சிகள் விறுவிறுப்பாக உள்ளது எனவும் 3.5 புள்ளிகள் வழங்கினார். மாலை மலர் விஜய் குமார் ஓர் இயக்குநராகவும் நடிகராகவும் தடம் பதித்துள்ளார் எனத் தெரிவித்தது.

## மேற்கோள்கள்


பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
திருக்குறள் அரபு மொழிபெயர்ப்பு

**திருக்குறள் அரபு மொழிபெயர்ப்பு** (Arabic translation of Thirukkural ) முனைவர் அ. ஜாஹிர் ஹூசைன் பாகவி என்பவரால் அரபு மொழியில் மொழியாக்கம் செய்து வெளியிடப்பட்டுள்ளது. 

தமிழ் கூறும் நல்லுலகில்  பிரபலமான நூலான திருக்குறளை முனைவர் அ. ஜாஹிர் ஹூசைன் பாகவி அவர்கள் அரபு மொழியில் மொழியாக்கம் செய்து வெளியிட்டுள்ளார். அதற்காக தமிழக அரசின் உயரிய விருதையும் பெற்றுள்ளார். 

முனைவர், ஆலிம் அ. ஜாஹிர் ஹூசைன் பாகவி அவர்கள் சென்னை பல்கலைக்கழகத்தின் அரபு மொழித் துறையின் தலைவராகவும், சிறந்த இலக்கியவாதியும் ஆவார்.

## மேற்கோள்கள்

பகுப்பு:திருக்குறள்
இசுட்டான்லி விட்டிங்காம்

**எம். இசுட்டான்லி விட்டிங்காம்** (*M. Stanley Whittingham*, பிறப்பு: 1941) பிரித்தானிய-அமெரிக்க வேதியியலாளர் ஆவார். இவர் வேதியியல் பேராசிரியரும், பொருளறிவியல் ஆய்வுக்கான கல்விக்கழகம், நியூயார்க் அரசுப் பல்கலைக்கழகத்தின் கிளையான பிங்காம்டன் பல்கலைக்கழகத்தின் பொருளறிவியல் பேராசிரியரும், இயக்குநரும் ஆவார். இவர் 2019 ஆம் ஆண்டிற்கான வேதியியலுக்கான நோபல் பரிசை சான் கூடினஃபு, அக்கிரா யோசினோ ஆகியோருடன் வென்றார். இலித்தியம் மின்கலனை உருவாக்கியதில் விட்டிங்காம் பெரும் பங்காற்றினார்.

## மேற்கோள்கள்

## வெளி இணைப்புகள்
* M. Stanley Whittingham's profile  at Binghamton University website

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:அமெரிக்கப் பொருளறிவியலாளர்கள்
பகுப்பு:அமெரிக்க வேதியியலாளர்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:ஆங்கிலேய வேதியியலாளர்கள்
பகுப்பு:ஆங்கிலேயக் கண்டுபிடிப்பாளர்கள்
முருகன் அசுவின்

**[[முருகன்jna|முருகன்]] அசுவின் (Murugan Ashwin** பிறப்பு: செப்டம்பர் 8, 1990) இவர் எழுத்தாளர் முருகனின் மகன் ஆவர். ஓர் இந்தியத் துடுப்பாட்ட வீரர் இவர் ரஞ்சிக் கோப்பைத் தொடர்களில் தமிழ்நாடு மாநில அணிக்காக விளையாடி வருகிறார். வலது கை மட்டையாளரும் இடதுகை கூக்ளி பந்துவீச்சாளருமான இவர் சேப்பாக் சூப்பர் கில்லீஸ், டெல்லி டேர்டெவில்ஸ், திண்டுக்கல் டிராகன்ச், கிங்சு லெவன் பஞ்சாப், ரைசிங் புனே சூப்பர் ஜெயண்ட்சு, ராயல் சேலஞ்சர்ஸ் பெங்களூரு ஆகிய அணிகளுக்காக விளையாடி வருகிறார்.

டிசம்பர் 11, 2015 ஆம் ஆண்டில் தனது முதல் பட்டியல் அ போட்டிகளில் விளையாடினார். 2015- 16 ஆம் ஆண்டிற்கான விஜய் அசாரே வாகையாளர் தொடரில் இவர் அறிமுகமானார். 2015-16 ஆம் ஆண்டிற்கான சையது முஸ்டாக் அலி கோப்பைக்கான தொடரில் சனவரி 2, 2016 அன்று தனது முதல் இருபது 20 போட்டியில் விளையாடினார்.

2016 ஆம் ஆண்டிற்கான இந்தியன் பிரீமியர் லீக் ஏலத்தில் இவரை ரைசிங் புனே சூப்பர் ஜெயண்ட்சு 4.5 கோடிகளுக்கு ஏலத்தில் எடுத்தது. அவரின் அடிப்படைத் தொகை 10 இலட்சமாக நிர்ணயம் செய்யப்பட்டிருந்த நிலையில் சுமார் 45 மடங்கு அதிக விலைக்கு இவர் ஏலம் எடுக்கப்பட்டார். 2017 இல் நடைபெற்ற இந்தியன் பிரீமியர் லீக்கில் டெல்லி டேர்டெவில்ஸ் அணி இவரை 1 கோடி ரூபாய்க்கு விளையாட ஏலத்தில் எடுத்தது.

2018 ஆம் ஆண்டிற்கான இந்தியன் பிரீமியர் லீக் தொடரில் ராயல் சேலன்சர்ஸ் பெங்களூரு அணிக்காக இவர் விளையாடினார். 2019 ஆம் ஆண்டிற்கான இந்தியன் பிரீமியர் லீக் வீரர்கள் ஏலத்தின்போது இவர் கிங்சு பெவன் பஞ்சாப் அணி இவரை ஏலத்தில் எடுத்தது.

## உள்ளூர்ப் போட்டிகள்

இவர் எழுத்தாளர் முருகனின் மகன் ஆவர் .2012 ஆம் ஆண்டில் நடைபெற்ற ரஞ்சிக் கோப்பைத் தொடரில் இவர் அறிமுகமானார். நவம்பர் 2 இல் பி பிரிவில் நடைபெற்ற போட்டியில் ஒடிசா மாநிலத் துடுப்பாட்ட அணிக்கு எதிரான போட்டியில் இவர் தமிழ்நாடு அணி சார்பாக விளையாடினார்.

### பட்டியல் அ துடுப்பாட்டம்

2015 ஆம் ஆண்டில் நடைபெற்ற விஜய் அசாரே துடுப்பாட்டத் தொடரில் இவர் பட்டியல் அ போட்டிகளில் அறிமுகமானார். டிசம்பர் 11, 2015 கட்டாக்கில்  அ பிரிவில் மும்பை அணிக்கு எதிரான போட்டியில் இவர் தமிழ்நாடு மாநில அணி சார்பில் தனது முதல் போட்டியில் விளையாடினார். அந்தப் போட்டியில் 2 பந்துகளைச் சந்தித்த இவர் ஓட்டங்கள் எடுதுவ்ம் எடுக்காமல் இறுதிவரை ஆட்டமிழக்காமல் இருந்தார். பின் பந்துவீச்சில் 7.2 ஓவர்களை வீசி 38 ஓட்டங்களை விட்டுக்கொடுத்து 3 இலக்குகளைக் கைப்பற்றினார். இந்தப் போட்டியில் தமிழ்நாடு மாநில அணி 26 ஓட்டங்களில் வெற்றி பெற்றது.

### இருபது20

2016 ஆம் ஆண்டில் நடைபெற்ற சையது முஸ்டாக் அலி தொடரில் இவர் இருபது20  போட்டிகளில் அறிமுகமானார். சனவரி 2, 2016 நாக்பூரில்   அ பிரிவில் அரியானா மாநிலத் துடுப்பாட்ட  அணிக்கு எதிரான போட்டியில் இவர் தமிழ்நாடு மாநில அணி சார்பில் தனது முதல் போட்டியில் விளையாடினார். அந்தப் போட்டியில் 4 ஓவர்களை வீசி 28 ஓட்டங்களை விட்டுக்கொடுத்து 3 இலக்குகளைக் கைப்பற்றினார். இந்தப் போட்டியில் தமிழ்நாடு மாநில அணி 9 இலக்குகளால் வெற்றி பெற்றது.

### இந்தியன் பிரீமியர் லீக்

2019 இந்தியன் பிரீமியர் லீக்கில் மொகாலியில் நடைபெற்ற 55 வது போட்டியில் இவர் சென்னை சூப்பர் கிங்ச் அணிக்கு எதிரான போட்டியில் பஞ்சாப் அணி சார்பாக விளையாடினார். அதில் 3 ஓவர்கள் வீசி 33 ஓட்டங்களை விட்டுக்கொடுத்தார். ஆனால் இலக்கினைக் கைப்பற்ற வில்லை. இந்தப் போட்டியில் கிங்சு பெவன் பஞ்சாப் அணி 6 இலக்குகளால் வெற்றி பெற்றது.

## சான்றுகள்

## வெளியிணைப்புகள்

* 



பகுப்பு:இந்தியத் துடுப்பாட்டக்காரர்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:1991 பிறப்புகள்
பகுப்பு:வாழும் மக்கள்
பகுப்பு:கிங்ஸ் லெவன் பஞ்சாப் அணி வீரர்கள்
பீட்டர் அண்டுக்கே

**பீட்டர் அண்டுக்கே** (*Peter Handke* **பீட்டர் ஆண்ட்கே**; பிறப்பு: 6 திசம்பர் 1942) ஓர் ஆத்திரிய புதின எழுத்தாளர், மொழிபெயர்ப்பாளர், நாடக எழுத்தாளர். இவர் 2019 ஆம் ஆண்டிற்கான நோபல் இலக்கியப் பரிசை வென்றார்.

## வாழ்க்கைக் குறிப்பு
### இளமை
அண்டுக்கேயும் அவரின் தாய் காரிந்தியன் சுலோவீனும் சோவியத் ஒன்றியம் பிடித்தாண்ட பெர்லினின் பாங்கோவ் என்னும் பகுதியில், அண்டுக்கேவுக்கு 2 முதல் 6 அகவை வரை, 1944-1948 வரை வாழ்ந்தார்கள். இவருடைய தாய் காரிந்தியன் சுலோவீன் 1971 இல் தற்கொலையுண்டார். இதனை அடிப்படையாகக் கொண்டு அண்டுக்கே *கனவுகளையும் தாண்டிய துயரம்* என்ற புகழ்பெற்ற கதையை எழுதினார். பின்னர் ஆத்திரியாவில் உள்ள கிரிஃபன் என்னும் ஊருக்குப் பெயர்ந்தார்கள்.

1954 இல்  அண்டுக்கே ஆண் சிறுவர்களுக்கான, தங்கிப்படிக்கும், தனியார் பள்ளியாகிய "மரியானம்" கத்தோலிக்கப் பள்ளியில் சேர்ந்தார். இப்பள்ளி ஆத்திரியாவின் தென்கோடியில் உள்ள கார்த்தன் மாவட்டத்தில் சங்கிது வைத்து அன்தெர் கிளான் என்னும் இடத்தில் தான்சென்பெர்கு கோட்டையில் உள்ளது. இப்பள்ளியின் செய்தியிதழான இஃபேக்கல் என்பதில்தான் முதன்முதலாக எழுதினார். 1959 இல் இவர் கிளாங்கன்பூர்ட்டுக்கு இடம்பெயர்ந்து அங்குள்ள உயர்நிலைப் பள்ளிக்குச் சென்றார். பின்னர் 1961 இல் சட்டவியல் படிப்பை கிராசு பல்கலைக்கழகத்தில் தொடங்கினார்..

## பரிசுகளும் விருதுகளும்
*1973: கியோர்கு புயூக்குனர் பரிசு
*1987: விலேன்சியா அனைத்துலக இலக்கியப் பரிசு
*2000: பிரதர்சு காரிச்சு விருது
*2002: அமெரிக்கா இலக்கிய விருது
*2008: பாயர் நுண்கலைக்கான மன்றத்தின் குரோசர் இலக்கியப் பரிசு
*2009: பிரன்சு  காஃபுக்கா பரிசு
*2012: முயுலைமர் நாடகப் பரிசு
*2014: அனைத்துலக இபுசென் விருது
*2018: நெசுத்திராய் நாடகப் பரிசு
*2019: இலக்கிய நோபல் பரிசு

## படைப்புகளின் பட்டியல்
### நூற்பட்டியல்
### திரைப்படங்கள்
அண்டுக்கே திரைப்பட இயக்குநர் விம் வெண்டெர்சு என்பாருடன் ஒத்துழைத்து The Goalie's Anxiety at the Penalty Kick என்னும் திரைப்படத்துக்கு எழுதினார். வெண்டர்சுக்காக *The Wrong Move* என்பதற்கு திரைவசனம் எழுதினார். வெண்டர்சின் "Wings of Desire* என்பதற்கும் *The Beautiful Days of Aranjuez* என்பதற்கும் திரைக்கதை எழுதினார். இவரே *The Left-Handed Woman*, *The Absence* ஆகிய திரைப்படங்களை இயக்கியும் உள்ளார்.

==மேற்கோள்கள்==


==வெளியிணைப்புகள்==

*[https://web.archive.org/web/20080724210325/http://www.wim-wenders.com/movies/movies_spec/wingsofdesire/wod-song-of-childhood.htm Peter Handke, *Song of childhood*]
*
*[http://art-bin.com/art/ahandkee.html "A son's long good-bye"], *Svenska Dagbladet'', Karl-Erik Tallmo, September 23, 1988

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:ஆத்திரிய எழுத்தாளர்கள்
பகுப்பு:நோபல் பரிசு பெற்ற ஆத்திரியர்கள்
பகுப்பு:நோபல் இலக்கியப் பரிசு பெற்றவர்கள்
திருக்குறளின் மொழிபெயர்ப்புகள்

திருக்குறள் நூல் இந்திய, ஆசிய மற்றும் ஐரோப்பிய மொழிகளில் மொழிபெயர்க்கப்பட்டுள்ளது. இருப்பினும் தற்போது செம்மொழித் தமிழாய்வு மத்திய நிறுவனம் 22 இந்திய மொழிகளில் திருக்குறளை மொழிபெயர்த்து வருகிறது. 
 
## இந்திய மொழிகளில்
# இந்தி 
# வங்காளம் 
# குஜராத்தி
# கன்னடம் 
# மலையாளம்
# மராத்தி
# ஒரியா 
# பஞ்சாபி 
# இராஜஸ்தானி
# சமசுகிருதம் 
# சௌராட்டிரம் 
# தெலுங்கு 
# உருது

## ஆசிய மொழிகளில்
# அரபு மொழி 
# பர்மிய மொழி
# சீன மொழி 
# சப்பானிய மொழி
# மலாய் மொழி 
# சிங்கள மொழி
# பிஜி மொழி

## ஐரோப்பிய மொழிகளில்
# ஆங்கிலம்
# பிரெஞ்சு மொழி
# இடாய்ச்சு மொழி 
# இலத்தீன் மொழி 
# போலந்து மொழி
# ஆர்மீனியம் 
# செக்கோஸ்லோவாக்கிய மொழி    
# பின்னிய மொழி
# உருசிய மொழி 
# சுவீடிய மொழி 
# இத்தாலிய மொழி

## மேற்கோள்கள்

## வெளி இணைப்புகள்
* உலக மொழிகளில் திருக்குறள் மொழிபெயர்ப்புகள் நூல் ஜேஎன்யு பல்கலை.யில் வெளியீடு

பகுப்பு:திருக்குறள்
எஸ். என். எஸ். தொழில்நுட்பக் கல்லூரி

**எஸ். என். எஸ். தொழில்நுட்பக் கல்லூரி** (SNS College of Technology) என்பது இந்தியாவின், தமிழ்நாட்டின்,  கோயம்புத்தூரில் உள்ள கல்லூரி ஆகும். இது எஸ்.என்.எஸ் குழும நிறுவனமாக 2002 இல் நிறுவப்பட்டது. இந்த கல்லூரிக்கு அகில இந்திய தொழில்நுட்பக் குழுவானது ஒப்புதல் அளித்து, கோவை அண்ணா பல்கலைக்கழகத்துடன் இணைக்கப்பட்டுள்ளது. சென்னை அண்ணா பல்கலைக்கழகம், இக்கல்லூரிக்கு 2013-14 முதல் 2017-18 வரை  5 ஆண்டு காலத்திற்கு தன்னாட்சி அந்தஸ்தை வழங்கியுள்ளது. எஸ்.என்.எஸ் தொழில்நுட்பக் கல்லூரி 'என்ஏஏசி'-இடம்  ஏ + தகுதிச் சான்றுடன் அங்கீகாரம் பெற்றது. 

2002 இல் நிறுவப்பட்ட இக்கல்லூரியானது,  ஸ்ரீ  எஸ்.என்.எஸ் அறக்கட்டளையால் நடத்தப்படுகிறது. இந்த கல்லூரி தமிழக அரசின் அனுமதியுடன் நிறுவப்பட்டு, யுஜிசியால் அங்கீகரிக்கப்பட்டது. இது ஒரு சுய நிதி, இருபாலர் கல்வி நிலையமாகும். இது கோயம்புத்தூரின் ஊரகப் பகுதியியான சத்தியில் (தே. நெ .209) சாலையில் அமைந்துள்ளது. 

இங்கு பதினான்கு இளநிலைலை படிப்புகள், ஆறு முதுநிலை படிப்புகள் மற்றும் ஏழு ஆராய்ச்சி படிப்புகள் வழங்கப்படுகிகிறது. இக்கல்லூரியில் உள்ள  இயந், சிஎஸ்இ, இசிஇ, ஐடி ஆகிய நான்கு துறைகள் தேசிய அங்கீகார வாரியத்தால் (என்.பி.ஏ) அங்கீகாரம் பெற்றவை. 

**இளநிலை பட்டப்படிப்புகள் (பி.இ. / பி.டெக்)** : 

* வானூர்தி பொறியியல் 
* வேளாண் பொறியியல் 
* ஊர்திப் பொறியியல் 
* உயிர் மருத்துவ பொறியியல் 
* குடிசார் பொறியியல் 
* குடிசார் மற்றும் திட்டமிடல் பொறியியல் 
* கணினி அறிவியல் மற்றும் பொறியியல் 
* மின் மற்றும் மின்னணு பொறியியல் 
* மின்னணு மற்றும் தொடர்பியல் பொறியியல் 
* மின்னணு மற்றும் கருவிப் பொறியியல் 
* தகவல் தொழில்நுட்பம் 
* எந்திர மின்னணுவியல் பொறியியல் 
* இயந்திர பொறியியல் 
* இயந்திரவியல் மற்றும் ஊர்திப் பொறியியல் 

**முதுநிலை படிப்புகள்** : 

* முதுநிலை வணிக மேலாண்மை (எம்பிஏ) 
* முதுநிலை கணினி பயன்பாடு (எம்.சி.ஏ) 
* எம்.இ. கணினி அறிவியல் மற்றும் பொறியியல் 
* எம்.இ. தொடர்பியல் அமைப்பு 
* எம்.டெக். தகவல் தொழில்நுட்பம் 
* எம்.இ. பேரளவு ஒருங்கிணைச் சுற்று 

**ஆய்வுப் படிப்புகள் (பி.எச்.டி)** 

* இயந்திர பொறியியல் 
* தகவல் தொழில்நுட்பம் 
* மின்னணு மற்றும் தொடர்பியல் பொறியியல் 
* மின் மற்றும் மின்னணுவியல் பொறியியல் 
* கணினி அறிவியல் பொறியியல் 
* குடிசார் பொறியியல் 
* வணிக மேலாண்மை 

## வெளி இணைப்புகள்

* எஸ்.என்.எஸ் தொழில்நுட்பக் கல்லூரி 
* விம்ஸர் - எஸ்என்எஸ் தொழில்நுட்பக் கல்லூரியின் ஈஇஇ சங்கம்  
* முகநூல் குழு - மாணவர்களால் உருவாக்கப்பட்டது 
பகுப்பு:கோயம்புத்தூரிலுள்ள பொறியியல் கல்லூரிகள்
ஜாமியா தாருஸ்ஸலாம் அரபுக்கல்லூரி

**ஜாமியா தாருஸ்ஸலாம் அரபுக்கல்லூரி** (*Jamia Darussalam Arabic college*)  தமிழ்நாட்டின்,திருப்பத்தூர்  மாவட்டத்தில்  - உமராபாத்தில் செயல்படும் ஒரு அரபுக்கல்லூரியாகும். 1924 ஆம் ஆண்டு காகா முஹம்மது உமர் என்பவரால் துவங்கப்பட்ட இக்கல்லூரி திருவள்ளுவர் பல்கலைகழகத்தின் கீழ் இயங்குகின்றது.
## வரலாறு
ஜாமியா தாருஸ்ஸலாம் அரபுக்கல்லூரி காகா முகமது உமர் என்பவரால் நிறுவப்பட்டது. டிசம்பர் 7 ஆம் தேதி 1924 ஆம் ஆண்டு நிறுவப்பட்டது. காகா முகமது உமர் அவர்களின் நினைவாக இந்த ஊருக்கும் உமராபாத் என்று பெயரிடப்பட்டது. இந்நாட்டின் சமயம், கல்வி, சுகாதரங்களில் சீர்திருத்தவும் நலம்புரியும் சேவைகளை வழங்கும் திட்டத்துடன் இக்குழுமம்  துவங்கப்பட்டது. 
## கல்வி
ஜாமியா தாருஸ்ஸலாம் பல்வேறு துறைகளில் இஸ்லாமிய கல்வியை வழங்குகிறது. இது  இளங்கலை, முதுகலை, டிப்ளோமா மற்றும் சான்றிதழ் படிப்புகளை வழங்குகிறது. பாரசீகம், அரபு, ஆங்கிலம் மற்றும் உருது ஆகிய நான்கு மொழிகளில் பயிற்சி அளிக்கிறது மேலும் 
குர்ஆனை முழுவதும் மனப்பாடம் செய்வதற்கான பயிற்சியையும் வழங்குகிறது.
## மருத்துவம்
ஜாமியா தாருஸ்ஸலாம் கல்லூரி நிர்வாகத்தின் சார்பாக உமராபாத்தில் ஜாமியா தாருஸ்ஸலாம் மருத்துவமனை அனைத்து வசதிகளுடன் சுற்று வட்டார பகுதி மக்களுக்காக செயல்பட்டுவருகின்றது.

## ஆதாரங்கள்

பகுப்பு:திருப்பத்தூர் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டிலுள்ள இசுலாமியக் கல்லூரிகள்
பகுப்பு:திருவள்ளுவர் பல்கலைக்கழக இணைவுக்கல்லூரிகள்
டுவைன் சுமித்

**டுவைன் ரோமல் சுமித் (Dwayne Romel Smith** (பிறப்பு: 12 ஏப்ரல், 1983) முன்னாள் மேற்கிந்தியத் தீவுகள் துடுப்பாட்ட வீரர் ஆவார். இவர் மேற்கிந்தியத் தீவுகள் அணிக்காக 10 தேர்வுத் துடுப்பாட்டப் , 105 ஒருநாள் பன்னாட்டுத் துடுப்பாட்டம், 33 பன்னாட்டு இருபது20 மற்றும் 183 பட்டியல் அ போட்டிகளிலும் விளையாடியுள்ளார். வலது கைமட்டையாளரான இவர் சகலத் துறையர் ஆவார். அடித்து விளையாடும் வீரராக அறியப்படும் இவர் சிறந்த களத் தடுப்பு வீரரும் ஆவார்.

## இந்தியன் பிரீமியர் லீக்
2008 ஆம் ஆண்டில் நடைபெற்ற முதல் பருவ இந்தியன் பிரீமியர் லீக் தொடரில் இவரை மும்பை இந்தியன்ஸ் அணி ஏலத்தில் எடுத்தது. டுவைன் பிராவா என்பவரை இந்த நிர்வாகம் ஏலத்தில் எடுத்தது. பின் அவருக்குப் பதிலாக இவரைத் தேர்வு செய்தது. அந்தத் தொடரில் இவர் நான்கு போட்டிகளில் விளையாடினார். அதில் ஐந்து இலக்கௌகளைக் கைப்பற்றினார். அதன் பந்து வீச்சு சராசரி 16.60 ஆகும்.

2009  ஆம் ஆண்டில் நடைபெற்ற இரண்டாம் பருவ இந்தியன் பிரீமியர் லீக் தொடரில் இவரை டெக்கான் சார்ஜர்ஸ்  அணி US$100,000 அமெரிக்க டாலர்கள் மதிப்பில் ஏலத்தில் எடுத்தது. இந்தத் தொடரில் பந்துவீச்சினை விட மட்டையாட்டத்தில் சிறப்பாகச் செயல்பட்டார்.அந்தத் தொடரில் 215 ஓட்டங்களை 26.87 எனும்சராசரியோடு பெற்றார்.மேலும் ஓர் இலக்கினை மட்டுமே கைப்பற்றினார். அந்தத் தொடரினை டெக்கான் சார்ஜர்ஸ் அணி வென்றது. ஆனால் இவர் நாக் அவுட் சுற்ரோடு வெளியேறினார். அடுத்த ஆண்டின் தொடரிலும் இவரை அணி நிர்வாகம் தக்க வைத்துக் கொண்டது.  ஆனால் மூன்ரு போடிகளில் மட்டுமே இவர் விளையாடினார். 2012 ஆம் ஆண்டில் நடைபெற்ற பருவ இந்தியன் பிரீமியர் லீக் தொடரில் இவரை மும்பை இந்தியன்ஸ் அணி ஏலத்தில் எடுத்தது.மிட்சல் ஜான்சன் எனும் வீரருக்குப் பதிலாக இவர் தேர்வானார். சென்னை சூப்பர் கிங்ஸ் அணிக்கு எதிரான போட்டியில் இறுதி ஓவரில் 14 ஓட்டங்கள் தேவைப்பட்ட போது இவர் ஆறு , இரு நான்குஓட்டங்களை எடுத்து அனியினை வெற்றி பெறச் செய்தார். 2014 ஆம் ஆண்டில் நடைபெற்ற இந்தியன் பிரீமியர் லீக் தொடரில் இவரை சென்னை சூப்பர்கிங்ஸ் அணி  நிர்வாகம் ரூபாய் 42,500,000 மதிப்பில்  ஏலத்தில் எடுத்தது.

## சர்வதேச போட்டிகள்
2002 ஆம் ஆண்டில் தனது முதல் சர்வதேச போட்டியில் விளையாடினார். மேற்கிந்தியத் தீவுகள் அணி தென்னாப்பிரிக்காவில் சுற்றுப் பயணம் செய்து மூன்று தேர்வுப் போட்டிகள் கொண்ட தொடரில் விளையாடியது. அந்தத் தொடரின் முதல் தேர்வுப் போட்டியில் முதல் ஆட்டப் பகுதியில் இருபது ஓட்டங்களை மட்டும் எடுத்தார். இரண்டாவது ஆட்டப் பகுதியில் 105 ஓட்டங்கள் எடுத்து இறுதி வரை ஆட்டமிழக்காமல் இருந்தார். இதன்மூலம் அறிமுகப்போட்டியில் நூறு ஓட்டங்கள் எடுத்த பதினொராவது வீரர் எனும் சாதனை படைத்தார். அதற்கு அடுடத்து விளையாடிய ஒன்பது போட்டிகளில் இவர் ஐம்பதுக்கும் குறைவான ஓட்டங்களையே எடுத்தார். அதே அணிக்கு எதிராக இவர் ஒருநாள் பன்னட்டுத் துடுப்பாட்டப் போட்டிகளிலும் விளையாடினார். ஆனால் அவரின் மட்டையாட்ட சராசரி 12.33 ஆக இருந்தது.

## சான்றுகள்


பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:வாழும் மக்கள்
பகுப்பு:பார்படோசு விளையாட்டு வீரர்கள்
திருகோணமலைச் செப்பேடு

திருகோணமலையில் சேமிக்கப்பட்ட செப்பேட்டில் வீரர்முனை சிந்தாயாத்திரைப் பிள்ளையார் ஆலயமும் சீர்பாதகுலம் தொடர்பான விடயங்கள் பற்றியும் தெளிவாக விளக்கப்பட்டுள்ளது. இவ்வாறு சீர்பாதகுலம் தொடர்பான பல சிறப்புக்களை திருகோணமலைச் செப்பேடு பின்வருமாறு விளக்குகின்றது.

திருமருவு காட்டுமாவடி பெருந்துறை சிந்த உத்தர தேசமும் செப்ப முடனேயுறைந் தொப்பித மிலாமலே செகமீது வரு தீரனாம் தருமருவு தெரியலவர் கொடி பெருமை தவள நிறத் தகமிவை தனிவிளக்கு தகமை பெறு பூனுலுடன் கவச குண்டலஞ் சரசமலர் முரசாசனம் அருமைசெறி ஆலாத்தி குடைதோரணமோடரிய மதில் பாவாடையோன அரசியின் குலமென அவள் நாமமே பெற்று அன்று சீர்பாதமானோன் உருமருவு தரையினில் அரிய புகழ்செறி உலகுமகிழ் மகிமையுடையோன் உரை விருது தனையுடைய ஆரியநாடு திரு வெற்றியூரரசு புவிவீரனே.

## மேற்கோள்கள்
பகுப்பு:தமிழ்ச் செப்பேடுகள்
கொக்கட்டிச்சோலைச் செப்பேடு

கொக்கட்டிச்சோலையில் சேமிக்கப்பட்ட செப்பேட்டில் வீரர்முனை சிந்தாயாத்திரைப் பிள்ளையார் ஆலயமும் சீர்பாதகுலம் தொடர்பான செய்திகளும் சீர்பாதக் குடிகள் தொடர்பாகவும் தெளிவுபடுத்தப்பட்டுள்ளது. இவ்வாறான கொக்கட்டிச்சோலை செப்பேடு பின்வருமாறு அமைகின்றது.

துறைபோர் வீரகண்டன் சிந்தாத்திரன் காலதேவன் காங்கேயன் நரையாகி வெள்ளாகி முடவனெனும் பெண்பழச்சி குடியேழ்காண் வரையாக இவர்களையும் வகத்து வைத்து மானிலத்தில் ஒற்றுமையாய் வாழுமென்று திரையகழ் சூழ்புவியரசன் சேர்த்து வதை;து சீர்பாதமென்று செப்பினானே 

## மேற்கோள்கள்
பகுப்பு:தமிழ்ச் செப்பேடுகள்
மாண்டேக் டிரூட்

**மாண்டேக் டிரூட்** (*Montague Druitt*, 15 ஆகஸ்ட், 1857&nbsp;– டிசம்பர்  1888) முன்னாள் இங்கிலாந்துத் துடுப்பாட்ட வீரர் ஆவார். இவர் லண்டனில் நடைபெற்ற *ஜேக் தெ ரைப்பர்* கொலையில் ஒரு குற்றவாளியாகக் கருதப்படுகிறார்.

இவர் ஒரு உயர் நடுத்தர வர்க்க இங்கிலாந்துக் குடும்பத்தில் பிறந்தவர். வின்செஸ்டர் கல்லூரி மற்றும் ஆக்ஸ்போர்டு பல்கலைக்கழகத்தில் கல்வி பயின்றார். பட்டம் பெற்ற பிறகு, இவர் ஒரு உறைவிடப் பள்ளியில் உதவிப்பள்ளி ஆசிரியராகப் பணிபுரிந்தார், அதே சமயத்தில் சட்டம் பயின்று  1885 ஆம் ஆண்டில் ஒரு பேரறிஞராக தகுதி பெற்றார். ஆசிரியர் வேலை தவிர்த்து அவருக்கு மிகவும் பிடித்தது துடுப்பாட்டம் ஆகும். இவர் லார்ட் ஹாரிஸ் மற்றும் பிரான்சிஸ் லேசி போன்ற பிரபலமான வீரர்களுடன் விளையாடியுள்ளார்.

நவம்பர் 1888 இல், அறியப்படாத காரணங்களுக்காக பள்ளியில் தனது பதவியை இழந்தார். ஒரு மாதத்திற்குப் பிறகு இவரது உடல் தேம்ஸ் நதியில் மூழ்கி இருப்பது கண்டுபிடிக்கப்பட்டது. அவரது மரணம், தற்கொலை எனக் கண்டறியப்பட்டது, ஜாக் தி ரிப்பர் கொலைகளின் முடிவோடு இவரது மரணமும் ஒத்துப்போனது. இவர் 1890களில் சில குற்றச்செயல்களைச் செய்ததாகவும் அவை 1960களில் வெளிவந்ததாகவும் சில தகவல்கள் வெளிவந்தன. அதன் அடிப்படையில் அந்தக் கொலைகளை இவர் செய்திருக்கலாம் என சில பதிப்பகங்கள் தகவல்கள் வெளியிட்டன. . இருப்பினும், அவருக்கு எதிரான சான்றுகள் முற்றிலும் சூழ்நிலை சார்ந்தவைகளாக இருந்தன. ஆனால் 1970 களில் இருந்து பல எழுத்தாளர்கள் அவரை சந்தேக நபர் இல்லை என இதனை நிராகரித்தனர்.

## தொழில் வாழ்க்கை
ஆகஸ்ட் 3  இல் போர்ன்மவுத்தில் நடைபெற்ற பர்சீஸ் தீன் பார்க் துடுப்பாட்ட அணிக்கு எதிரான தேர்வுத் துடுப்பாட்டப்  போட்டியில் இவர் ஜெண்டில்மேன் போர்ன்மவுத் அணி சார்பாக விளைடாடினார். அதன்  முதல் ஆட்டப் பகுதியில் 12 ஓட்டங்கள் எடுத்து பாவ்ரி பந்துவீச்சில் ஆட்டமிழந்தார். பின் பந்துவீச்சில் துவக்க ஓவர்கள் வீசி இரண்டு இலக்கினைக்  இலக்கினைக் கைப்பற்றினார். அதில் ஆறு ஓவர்களை மெய்டனாக வீசினார். பின் இரண்டாவது ஆட்டப் பகுதியில் ஓட்டங்கள் எதுவும் எடுக்காமல் பந்தோல் பந்துவீச்சில் ஆடமிழந்தார். இந்தப் போட்டியில் பர்சேஸ்  அணி ஆறு இலக்குகளால் வெற்றி பெற்றது.

1888 இல் செப்டம்பர் 3  இல் பிரதர்ஸ் கிறிஸ்டோபெர்சன் துடுப்பாட்ட அணிக்கு எதிரான ஒருநாள் துடுப்பாட்டப்  போட்டியில் இவர் பிளாக்ஹீத் அணி சார்பாக விளைடாடினார். அந்தப் போட்டியில்  2 ஓட்டங்கள் எடுத்து கிறிஸ்டோபெர்சன் பந்துவீச்சில் ஆட்டமிழந்தார். பின் பந்துவீச்சில் துவக்க ஓவர்கள் வீசி மூன்று இலக்கினைக்  இலக்கினைக் கைப்பற்றினார்.  இந்தப் போட்டியில் பிளாக்ஹீத் அணி 22 ஓட்டங்களால் வெற்றி பெற்றது.

தோர்செட்டில் இவர் கிங்ஸ்டன் துடுப்பாட்ட சங்கத்திற்காகவும், தோர்செட் மாகாணத் துடுப்பாட்ட சங்க அணிக்காகவும் இவர் விளையாடினார். இவர் குறிப்பாக பந்துவீச்சினால் கவனம் பெற்றார். 1882 ஆம் ஆண்டில் இவர் சார்ந்த ஜென்டில்மேன்ஸ் அணி மேற்கு நாடுகளில் சுற்றுப் பயணம் செய்து துடுப்பாட்டப் போட்டிகளில் விளையாடியது. அவர்களின் அணி *இன்காக்னிட்டி* என அழைக்கப்பட்டது. சூன் 14, 1883 இல் பட்டர்பிளயர்ஸ் எனும் அணி சார்பாகவும் விளையாடினார். அந்த அண்யில் முதல் தரத் துடுப்பாட்ட வீரர்களான ஏ. ஜே. வெப், ஜே. ஜி. கிரவுடி, ஜான் பிரடரிக் மற்றும் சார்லஸ் சைமர் ஆகியோர் விளையாடினர்.

## சான்றுகள்


பகுப்பு:இங்கிலாந்துத் துடுப்பாட்டக்காரர்கள்
பகுப்பு:1857 பிறப்புகள்
பகுப்பு:1888 இறப்புகள்
அபிய் அகமது

**அபிய் அகமது அலி** (*Abiy Ahmed Ali*; பிறப்பு: 15 ஆகத்து 1976) எத்தியோப்பிய அரசியலாளர். இவர் எத்தியோபியாவின் 15-வது தலைமை அமைச்சராக 2018 ஏப்ரல் 2 முதல் பதவியில் உள்ளார். 20-ஆண்டுகால எரித்திரிய-எத்தியோப்பியப் பிணக்கை முடிவுக்குக் கொண்டு வந்தமைக்காக 2019 அக்டோபர் 11 இல் இவருக்கு அமைதிக்கான நோபல் பரிசு வழங்கப்பெற்றது.

ஆளும் மக்கள் புரட்சிகர சனநாயக முன்னணி கட்சி, ஒரோமோ சனநாயகக் கட்சி ஆகியவற்றின் தலைவராக அபிய் அகமது இருந்து வருகிறார். முன்னாள் இராணுவப் புலனாய்வு அதிகாரியான அபிய் அகமது, எத்தியோப்பியத் தலைமையமைச்சர் ஆனது முதல், அரசியல், பொருளாதார சீர்திருத்தங்களுக்கான ஒரு பரந்த திட்டத்தை நாட்டில் அறிமுகப்படுத்தினார்.

அக்டோபர் 2021 இல், அபி 5 அகமது இரண்டாவது முறையாக 5 ஆண்டு காலத்திற்கு அதிகாரப்பூர்வமாக பதவியேற்றார்.

## வாழ்க்கை வரலாறு
### இளமை
அபிய் அகமது எத்தியோப்பியாவில், காப்பியின் தோற்றத்துக்குப் புகழ்பெற்ற, தென்மேற்கேயுள்ள காஃபா மாநிலத்தில் உள்ள பேசாசா என்னும் ஊரில் 1976 ஆகத்து 15 ஆம் நாளன்று பிறந்தார். இவருடைய தந்தையார் அகமது அலி ஓர் ஓரோமோ இனத்தைச் சார்ந்த இசுலாமியர். அம்ஃகாரா இனத்தைச் சேர்ந்த எத்தியோப்பிய மரபு கிறித்துவரான இவருடைய மறைந்த தாய் தெசெட்டா வோல்டே,  இவரது தந்தையின் நான்காவது மனைவி ஆவார்.)

அபிய் அகமது அவருடைய தாய்க்கு ஆறாவதும் கடைசியுமான மகன். இவரின் தந்தையாருக்கு இவர் 13 ஆவது மகவு. இவருடைய இளமைக்கால பெயர் அபியோத்து தமிழில்: "புரட்சி"). 1974 இல் நடந்த எத்தியோப்பியப் புரட்சிக்குப் பிறகு இப்படியான பெயர்கள் கொள்வது வழக்கமாக இருந்தது. அப்பொழுது அபியோத்து என்றறியப்பட்ட அபிய் அகமது உள்ளூர் தொடக்கப்பள்ளியில் படித்தார். பின்னர் உயர்நிலை பள்ளிப்படிப்பை அகரோ நகரத்தில் தொடர்ந்தார். பல ஆவணங்களின் படி இவர் கல்வியில் மிகுந்த ஆரவம் கொண்டிருந்தார். பிறருக்கும் கல்வியில் அக்கறை கொள்ளச்செய்தார்.

### அகவாழ்க்கை
அபிய் அகமது தன் வருங்கால மனைவி இசீனாசு தயாச்சேவ் என்னும் அம்ஃகாரா இனத்துப் பெண்மணியை எத்தியோப்பிய பாதுகாப்புத் துறையில் இருந்தபொழுது சந்தித்தார். இசீனாசு தயாச்சேவ் கோந்தார் என்னும் மாவட்டத்தில் இருந்து வருபவர். இவர்களுக்கு மூன்று மகள்களும், தத்து எடுத்துக்கொண்ட ஒரு மகனும் உள்ளனர்.  அபிய் அகமது பன்மொழி பேசுபவர். இவருக்கு அஃபான் ஒரோமோ, அம்ஃகாரி, திகிரினியா, ஆங்கிலம் ஆகிய மொழிகள் பேசத்தெரியும். இவர் உடலைத் தக்கநிலையில் வைத்திருக்கும் நற்பழக்கமும் ஆர்வமும் கொண்டவர். உடல்நலத்தோடு உளநலமும் முக்கியம் என எடுத்துரைப்பவர். இவர் பெந்தகோசுட்டு கிறித்துவ ஆர்வலர்.

## மேற்கோள்கள்

## வெளி இணைப்புகள்

*

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:நோபல் அமைதிப் பரிசு பெற்றவர்கள்
பகுப்பு:நோபல் பரிசு பெற்ற எத்தியோப்பியர்கள்
பகுப்பு:எத்தியோப்பிய அரசியல்வாதிகள்
மட்பாண்டத்திற்கு முந்தைய புதிய கற்காலம் (அ)

**மட்பாண்டத்திற்கு முந்தைய புதிய கற்காலம்** **Pre-Pottery Neolithic A** (**PPNA**), மட்பாண்டத்திற்கு முந்தைய புதிய கற்காலத்தின் முதல் நிலைக்காலத்தை குறிப்பதாகும். இக்கற்காலம் பண்டைய அண்மை கிழக்கின் அனதோலியா மற்றும் லெவண்ட் பகுதிகளில் கிமு 10,000 முதல் கிமு 8,800 முடிய விளங்கியது. வளமான பிறை தேசத்தில் அனதோலியா, லெவண்ட் மற்றும் மேல் மெசொப்பொத்தேமியா பகுதிகளில் மட்பாண்டத்திற்கு முந்தைய புதிய கற்காலத்தின் (அ) கால கட்டத்தில் தொல்லியல் மேடுகள் அகழ்வாய்வுவில் கண்டெடுக்கப்பட்டுள்ளது.

மெல்லிய உருண்டை வடிவலான களிமண் செங்கற்களால் கட்டப்பட்ட குடியிருப்புகள், பயிர்த் தொழில், காட்டு விலங்குகளை வேட்டையாடுதல், இறந்தவர்களை சடலங்களை குடியிருப்புகளின் தரையின் அடியில் பள்ளம் தோண்டி புதைத்தல் இக்காலத்தின் சிறப்பம்சமாகும்.

இப்புதிய கற்காலத்திற்கு எதுக்காட்டாக எரிக்கோ மற்றும் பெருவயிறு மலை தொல்லியல் களங்கள் விளங்குகிறது. இக்கற்காலத்தில் சுட்ட களிமண் மட்பாண்டத்தின் பயன்பாடு மக்கள் அறிந்திருக்கவில்லை. இக் கற்காலத்திற்கு பின்னர்  இடைக் கற்காலத்தில் லெவண்ட் பகுதிகளில்  
நாத்தூபியன் பண்பாடு  நிலவியது.

## குடியிருப்புகள்

இக்காலத்திய கிமு 9,000 முந்தைய உலகின் முதல் மக்கள் குடியிருப்பு நகரம் எரிக்கோ தொல்லியல் களத்தின் அகழ்வாய்வுவில் கண்டுபிடிக்கப்பட்டுள்ளது.

எரிக்கோ நகரததின் மக்கள்தொகை 2,000 – 3,000  கொண்டிருந்தது. மக்கள் பாதுகாப்பிற்கு நகரத்தைச் சுற்றி கனமான சுவர்களும், காவல் கோபுரங்களும் கொண்டிருந்தன.


படிமம்:Gobeklitepe animal sculpture, circa 9000 BCE.jpg|விலங்கின் சிற்பம், கிமு 9,000, பெருவயிறு மலை துருக்கி
படிமம்:Ziko.jpg|எரிக்கோ கோபுரம், எரிக்கோ, கிமு 8,000, மட்பாண்டத்திற்கு முந்தைய புதிய கற்காலம் (அ)வின் இறுதியில் கட்டப்பட்டது.
படிமம்:Jericho Statue.png|முன்னோர் சிலை, எரிக்கோ, கிமு 9,000
படிமம்:Urfa man.jpg|ஊர்பா மனிதன் சிலை கிமு 9,000   


## அடக்க முறைகள்

இக்கற்காலத்தில் இறந்தவர்களை அடக்கும் செய்யும் முறை வித்தியாசமானது. குடியிருப்பின் தரையில் பள்ளம் தோண்டி இறந்தவர்களை புதைக்கும் முறை விசித்திரமான வழக்கம் நிலவியது. கென்யான் தொல்ல்லியல் களத்தில் மக்கள் குடியிருப்பு பகுதிகளின் தரைதளம், அஸ்திரவாரம் மற்றும் சுவர்களுக்கு இடையே 279 கல்லறைகள் கண்டுபிடிக்கப்பட்டுள்ளது.

## கற்கருவிகள்
இக்காலத்தில் கற்களால் ஆன கூர்மையான ஈட்டி, கத்தி, கோடாரி, அரிவாள், வளைந்த கூர்மையான வாசி போன்ற கற்கருவிகள் மக்கள் வேட்டையாடுவதற்கும், பயிர்தொழில் செய்வதற்கும், வீட்டுப் பயன்பாட்டிற்கும் பயன்படுத்தினர்.

## பயிர்த்தொழில் மற்றும் தாணியக் களஞ்சியங்கள்

மக்கள் கூட்டமாக வாழ்ந்த இக்காலத்தில் உள்ளூர் சிறுதாணியங்களான பார்லி, ஓட்ஸ் பயிரிட்டனர். தாணியங்களை தாணியக் களஞ்சியங்களில் சேமித்து வைத்தனர்.

## இதனையும் காண்க
* கற்காலம் 
* பெருங்கற்காலம்
* இடைக் கற்காலம்
* புதிய கற்காலம்
* மட்பாண்டத்திற்கு முந்தைய புதிய கற்காலம்
* மட்பாண்டத்திற்கு முந்தைய புதிய கற்காலம் (ஆ)

## மேற்கோள்கள்

## ஆதார நூற்பட்டியல்
* O. Bar-Yosef, The PPNA in the Levant – an overview. Paléorient 15/1, 1989, 57–63.
* J. Cauvin, Naissance des divinités, Naissance de l’agriculture. La révolution des symboles au Néolithique (CNRS 1994). Translation (T. Watkins) The birth of the gods and the origins of agriculture (Cambridge 2000).

## வெளி இணைப்புகள்
*Pre-Pottery Neolithic - Farming and Feasting Before Pottery

பகுப்பு:கற்காலம்
பகுப்பு:கால வரிசைப்படி வரலாறு
பகுப்பு:பண்டைய வரலாறு
பகுப்பு:மெசொப்பொத்தேமியாவின் வரலாறு